ฉบับร่าง:ทูนามิ (ประเทศไทย)

----
ทูนามิ ประเทศไทย (italic=yes) หรือมักเรียกกันว่า ช่องทูนามิ  เป็นสถานีโทรทัศน์การ์ตูนแอ็คชั่นของประเทศไทย ออกอากาศภาคภาษาไทยอย่างเต็มรูปแบบ ผลิตโดย บริษัท เอ็ม เทิร์นเนอร์ จำกัด (ในเครือ วอร์เนอร์บราเธอส์ดิสคัฟเวอรี) นำเสนอการ์ตูนแอ็คชั่นที่เคยออกอากาศทางการ์ตูนเน็ตเวิร์คมาแล้ว มีรูปแบบมาจากทูนามิ สหรัฐอเมริกา ออกอากาศผ่านดาวเทียมไทยคม 6 ผ่านกล่องรับสัญญาณที่มีระบบถอดรหัสสัญญาณ เริ่มออกอากาศเมื่อวันที่ 14 มกราคม พ.ศ. 2558 และทำการยุติการออกอากาศเมื่อวันที่ 1 มกราคม พ.ศ. 2561

**ประวัติ**
ทูนามิประเทศไทยเป็นสถานีโทรทัศน์เครือข่ายของทูนามิเอเชียตะวันออกเฉียงใต้ มีต้นแบบมาจากทูนามิ สหรัฐอเมริกา เป็นช่องการ์ตูนแอ็คชั่นและอนิเมะคลาสิกที่แยกออกมาจากช่องการ์ตูนเน็ตเวิร์ค ออกอากาศในเขตประเทศไทย โดยมีศูนย์กลางอยู่ที่ประเทศฮ่องกง และส่งสัญญาณผ่านดาวเทียม มายังประเทศต่าง ๆ ในภูมิภาค
ในอดีตช่องการ์ตูนเน็ตเวิร์ค เคยฉายการ์ตูนแอ็คชั่นและอนิเมะคลาสิกในคริสต์ศตวรรษ 1997 - 2008 เหมือนที่ช่องทูนามิฉายในอดีต แต่ในปัจจุบัน การ์ตูนเน็ตเวิร์คได้นำการ์ตูนแอนิเมชั่นและอนิเมะใหม่ ๆ เข้ามาฉาย จึงได้ตัดการ์ตูนแอ็คชั่นและอนิเมะคลาสิกเก่า ๆ ออก แต่การ์ตูนแอ็คชั่นและอนิเมะคลาสิกยังคงได้รับความนิยมจากผู้ชม จึงได้เพิ่มช่วง ทูนามิ เป็นช่วงพิเศษในช่องการ์ตูนเน็ตเวิร์คเอเชียตะวันออกเฉียงใต้ แต่ในปัจจุบันช่วงนี้ถูกยกเลิกเมื่อปี พ.ศ. 2552 ซึ่งฉายการ์ตูนแอ็คชั่นและอนิเมะคลาสิกเก่า ๆ แต่เนื่องจากการ์ตูนแอ็คชั่นและอนิเมะนั้นมีมากมายหลายเรื่อง ไทม์ วอร์เนอร์จึงเปิดช่องทูนามิเมื่อปี พ.ศ. 2555 โดยนำช่วงพิเศษทูนามิในการ์ตูนเน็ตเวิร์คออกมาทำเป็นสถานีโทรทัศน์ช่องการ์ตูนช่องใหม่อย่างเต็มรูปแบบ
สำหรับทูนามิประเทศไทย ผลิตเองโดยทีมงานชาวไทย เป็นการ์ตูนแอ็คชั่นและอนิเมะเก่าที่เคยออกอากาศในช่องการ์ตูนเน็ตเวิร์ค ประเทศไทย ทางทรูวิชั่นส์มาแล้วทั้งสิ้น ดังนั้นการ์ตูนแอ็คชั่นและอนิเมะ รวมทั้งเพิ่มรายการวาไรตี้ทั้งหมดได้ตั้งชื่อเรื่องเป็นภาษาไทยและพากย์ไทยไว้แล้ว ซึ่งจะแตกต่างกับ การ์ตูนเน็ตเวิร์คเอเชียตะวันออกเฉียงใต้ และทูนามิเอเชียตะวันออกเฉียงใต้ ที่ออกอากาศร่วมกันหลายประเทศ โดยรับสัญญาณภาพจากสถานีส่วนกลางจากฮ่องกงมาใส่เสียงพากย์ไทยเฉพาะในส่วนที่มีการพากย์ไว้ ส่วนที่ไม่ได้มีการพากย์ไว้จะเป็นภาษาอังกฤษ ตัวอักษรแสดงบนหน้าจอจะเป็นภาษาอังกฤษเหมือนกับช่องบูมเมอแรงประเทศไทยในปัจจุบัน
ต่อมาเมื่อวันที่ 1 ธันวาคม พ.ศ. 2559 ช่องทูนามิประเทศไทยได้ทำการเปลี่ยนชื่อเป็นเทอร์เนอร์เน็ตเวิร์กเทเลวิชัน หรือทีเอ็นที (อังกฤษ: TNT) โดยการเพิ่มรายการเรียลลิตี้และตลกขบขันเข้ามาออกอากาศ ส่วนการ์ตูนแอ็คชั่นและอนิเมะที่ยังอยู่ในช่องทูนามิประเทศไทยยังคงออกอากาศอยู่เช่นเดิม ปัจจุบันช่องทูนามิประเทศไทยได้ทำการยุติออกอากาศในประเทศไทยแล้วเมื่อวันที่ 1 มกราคม พ.ศ. 2561 ปัจจุบันรายการและการ์ตูนต่างๆ ของช่องทูนามิประเทศไทยบางส่วนนำไปฉายในช่องบูมเมอแรงประเทศไทยแทน

**รูปแบบการออกอากาศ**
รูปแบบการออกอากาศมีลักษณะเหมือนกับช่องบูมเมอแรงประเทศไทย, บูมเมอแรง เอเชียตะวันออกเฉียงใต้ และทูนามิเอเชียตะวันออกเฉียงใต้ คือ เวลาการออกอากาศรายการละ 30 นาทีและบางส่วนเป็น 1 ชั่วโมง มีโฆษณาระหว่างรายการ 2 - 3 ครั้ง มีการ์ตูนทั้งเป็นตอนสั้นจบในตอนเดียวและตอนยาวจบทั้งเรื่อง บางช่วงจะมีการ์ตูนสั้นแทรกระหว่างช่วงเปลี่ยนรายการ นำตอนสั้นจากการ์ตูนมาออกอากาศ ไม่เกินตอนละ 5 นาที มีโฆษณาสินค้าและตัวอย่างรายการในระหว่างรายการและช่วงเปลี่ยนรายการ แสดงภาพไอเดนท์ของสถานี (อังกฤษ: Ident) ระหว่างโฆษณา ก่อนเข้ารายการ หลังจบรายการ และแจ้งรายการปัจจุบันและรายการถัดไป
การ์ตูนที่ออกอากาศในช่อง ทูนามิประเทศไทย เป็นการ์ตูนแอ็คชั่นและอนิเมะเก่าที่เคยออกอากาศในช่องการ์ตูนเน็ตเวิร์คและส่วนใหญ่ไม่มีในผังออกอากาศช่องการ์ตูนเน็ตเวิร์คแล้ว แต่ยังมีบางเรื่องที่ยังมีการออกอากาศในช่องการ์ตูนเน็ตเวิร์คอยู่ เช่น เบ็นเท็น, ทีนไททันส์, เร็กซ์ พลังจักรกลมหาประลัย, อินาสึมะอีเลฟเวน โก, แบทแมน: ผู้กล้าและผู้ท้าทาย, ซูเปอร์แมนฉบับการ์ตูนแอนนิเมชัน, โยไควอทช์, ทรานส์ฟอร์มเมอร์ส ไพรม์, เส้าหลิน โครนิเคิล, จัสติสลีค อันลิมิเต็ด, ฮอทวีลส์ แบทเทิลฟอร์ซ 5, ซามูไรแจ็ค, อุลตร้าแมนไกอา, มาสค์ไรเดอร์โฟร์เซ, วูลฟ์เวอรีน แอนด์ ดิ เอ็กซ์เม็น, ดิ อเวนเจอร์สศึกฮีโร่ประจัญบาน, ดราก้อนบอล แซด เป็นต้น นอกจากนี้ช่องทูนามิประเทศไทยยังเพิ่มรายการวาไรตี้มาออกอากาศ เช่น ดิซทรอย บิลด ดิซทรอย, ดู๊ด, ฮว็อท วูด แฮพเพ็น, เดอะ คาโบนาโร เอฟเฟค คนชอบกล, อเมริกัน นินจา วอร์ริเออร์ เกมส์ล่าท้านินจา, เวิด ดัมเบ็ซท ฮากว่านี้มีอีกมั้ย เป็นต้น รวมถึงละครซีรีย์ ฟอลลิ่งสกาย สงครามวันกู้โลก และภาพยนตร์นานาชาติที่มาออกอากาศภายในช่องทูนามิประเทศไทยอีกด้วย   

**ดูเพิ่ม**
 ทูนามิ- ทูนามิเอเชียตะวันออกเฉียงใต้- การ์ตูนเน็ตเวิร์ค- การ์ตูนเน็ตเวิร์คเอเชียตะวันออกเฉียงใต้- การ์ตูนเน็ตเวิร์ค ประเทศไทย- บูมเมอแรง (ประเทศไทย)- บูมเมอแรง เอเชียตะวันออกเฉียงใต้

**อ้างอิง ==